JUMAL KÕNELEB
Tervitus! Kui palju armu sa vajad?
Mina vajan küll palju.
Meenub, kui pastor küsis Jumalalt, kui palju armu inimene vajab.
Jumal küsis vastu: "Mis sa ise arvad?
Kumb vajab rohkem armu:
kas sina või maailma kõige hullem kurjategija?"
Pastor mõtles, et kindlasti vajab kurjategija rohkem armu.
Hetke pärast vastas Jumal: "Mõlemad vajavad sama palju armu."
Meie pattude lepitamiseks oli vaja Kristuse ohvrit.
Iga patu lepitamiseks, olgu neid palju või vähe.
Me kõik vajame armu sama palju.
Vähemalt mina vajan seda iga päev.
Imeline, et Piibel kuulutab, et saame elada armu all iga päev.
Me ei pea häbenema, kui vajame armu.
Just selle jaoks vajame Kristust
ning saame tulla risti alla, kinnitades et vajame armu,
me ei oska ega saa hakkama, siis saame armu abiks.
Asi ei pea sellega piirduma.
Jumal ei taha, et see sellega piirdub.
Jumal tahab, et saaksime elada armust kogu aeg.
Jumala arm on meie jõuallikas.
Vahel võib meile tunduda,
et läheme läbi selle elu suur raudpomm jala küljes.
Raske vanglakaristuse pomm,
mis on mu jala küljes raudahelaga ja ma ei saa sellest vabaks.
Kõik nõudmised ja asjad, mis kogu aeg nagu süüdistavad
ja esitavad tingimusi meile, kõik selle elu eri väljakutsed
ning raskused tunduvad jala küljes oleva raskusena.
Selle pommi jaoks on üks võti.
Arm ongi võti, mis avab need raudsed ahelad.
Arm on võti, mis avab ahelad
mu jalgade ümbert nii, et ma saan elada vabana.
Arm on kaitse, mis varjab mind
maailma nõudmiste ja süüdistuste eest.
See on kaitsekuvöö, milles saan elada.
Ma saan seal olla mina ise, saan seal hingata ja puhata.
Imeline võimalus on elada armus.
Minu jaoks ei ole rahulikumat kohta
kui Jeesuse ligiolu ja arm, mis Temast tulvab.
Ma ei koge mujal sellist rahu.
See on tõeline puhkus.
Arm kaitseb meid ka uhkuse eest.
Maailm paneb meie peale igasuguseid nõudmisi
ja me püüame neid täita, siis võib tekkida selline uhkus,
et saan ise hakkama ja pean hakkama saama,
sest need, kes ei saa on viletsad vennikesed.
Tegelikult on armu all palju lihtsam elada.
Nii on kergem elada ka teiste inimestega koos.
Kui evangeelium jõuab tõeliselt meie südamesse
armusõnumi ja andestusena, juurdub tõeliselt meie südameis,
siis on meil ka lihtsam elada.
Meil on ka lihtsam iseendaga elada.
Kristluski võib muutuda nõudmiste ja saavutuste teemaks.
Luuka evangeeliumis 11:46 ütleb Jeesus nii:
"Tema aga ütles: "Häda ka teile, seadusetundjad,
sest te koormate inimesi vaevukantavate koormatega,
ise ei pane aga neile koormaile sõrmeotsagi külge!"
Loodetavasti meie ei pane
inimeste peale lisakoormaid, raskeid koormaid ja nõudmisi:
"Et olla hea kristlane, pead tegema terve rida asju!"
Ei! Jeesus ütleb otse: "Häda teile, kui te nii teete!"
Evangeelium on armusõnum.
See on vabadusesõnum.
Selle ülesanne on meid vabastada,
tuua meile rõõmu, panna meid tundma
hästi ja iseendana, olema normaalsed.
Me ei pea näitlema korraliku kristlase rolli.
Isegi kui Jumal näitab armus meile mõnda asja,
milles peame meelt parandama, siis Jumala poolt on seegi arm.
Mina tunnen seda suure rõõmu ja vabadusena:
"Tänu, Issand, et saan vabaneda sellest ja minna edasi!"
Jumal ei tekita süütunnet:
"Sa pead seda tegema, et ma sind aktsepteeriks!"
Ei midagi sellist!
Ta näitab armus,
millest tuleks loobuda, et õnnistused saaks tulla.
"Tee nii ja sul läheb paremini!"
See on arm.
See tundub just sellena mis see ongi: armastus ja arm.
Arm edendab ka tervist. - See on tõepoolest nii!
Arm edendab nii füüsilist kui psüühilist tervist ja heaolu.
Kui uurime siin pool tundi armu, istume siin armus,
täidame end armuga, mõtleme armust,
siis igaüks meist märkab peagi, et hakkame rahunema.
Arm toob kaasa lõõgastust.
Mõnikord armuga kohtudes võib tulla lausa nutt peale.
See on nii hea tunne.
Arm teeb head.
Lihased lõdvestuvad,
pinges õlad lõdvestuvad ning stress annab järele.
Meil lääneriikides on stress rahvuslikuks haiguseks.
Meil on nii palju nõudmisi, mida peab jõudma teha.
Millal saab siis inimene puhata?
Arm on miski, mis toob kaasa puhkuse.
Armus saangi puhata.
Arm on ka parim tujuparandamisravim maailmas.
Arm rahustab,
see levib üle mu vigade ning peseb need ära.
Kõik, milles tunnen end viletsa ja ebapiisavana,
need asjad sulavad armus ära.
Ahistus annab järele.
Armu juures on ka see tore, et kui kõik pole valmis ja täiuslik
ja ma ei saa kõigega veel hakkama ega ole kasvanud nii palju,
nagu oleksin soovinud, on mu töös palju veel tegemata,
kodus on vaja koristada ja sel kevadel jäid aknad pesemata..
Või pesin kaks akent ainult.. - Sa saad armu!
Kas ma saan armu? - Saad. Täpselt nagu ka mina.
Mina pidin ju aitama aknapesus. - Jah, aga sa ei aidanudki mind!
Arm aga ütleb, et sellest pole midagi.
Arm ütleb: "Joo parem vahepeal tass kohvi!"
"Mine võta päikest ja luba endale üks paus!"
Arm on tõesti vabastav.
Mõnikord algab surve juba lasteaias,
kus räägitakse, mida lapsed peaksid oskama,
mida nad peaks saavutama, mida nad peaksid õppima.
Me oleme oma lasteaias selle pannud küll teisele kohale.
Peamine, et laps saaks olla laps.
Lasteaed pole veel kool.
Surve võib olla suur.
Ma ei tea, mis sind rõhub töökohal või elus üldse.
Arm kuulutab siiski, et kõlbad.
Jumal kuulutab, et sa kõlbad.
Võime mõtelda Pauluse kohta, et oli tema alles kõva Jumalamees.
Tõesti uskumatu tegija -
kirjutas pea pool Uut Testamenti, peaaegu kõik on tema sulest.
Uskumatult suur Jumalamees.
Eks ta oli seda ka.
Mida ta enese kohta ütleb?
1. Korintose 15:10 ütleb ta endast nii:
"Aga Jumala armust olen ma see, kes olen."
Paulus kuulutab, et iseenesest pole ta midagi imelist.
Jumala arm on teinud temast selle, kes ta on.
Teises kirjakohas räägib ta endast,
et tunneb end olevat kõige suurem patune.
Ta tõesti tunneb, et Jumal on teinud temast selle, kes ta on.
"ja tema arm minu vastu ei ole läinud tühja,
vaid ma olen neist kõigist palju rohkem vaeva näinud.
Aga seda ei ole teinud mina, vaid Jumala arm, mis on minuga."
Kõik see imeline, mida Paulus tegi: evangeeliumi kuulutamine,
tervendamine ja muu, mida kõike ta tegi.
Ta ei tõsta ennast esile, vaid ütleb, et see oli Jumala arm.
Pane tähele, et Paulus ei ütle: "Arm, mis mulle kord osaks sai,
siis, kui ma teel Damaskusesse olin tegemas valesid asju.."
Ei. Ta ütleb: "Arm, mis on koos minuga."
Jumala arm on sinuga kogu aeg.
Jumala arm on uus igal päeval ja sa võid elada armu all.
Arm teeb su elus meeletult head.
Ma pean ütlema, et ma poleks
iialgi saavutanud seda ega suutnud rajada sellist kooli
või teha teletööd, kui vaid Jumala armust.
Imeline, sest Jumal saab kogu au endale.
Jumala armust olen see, kes ma olen.
Pole vaja varjata seda, milline parajasti olen.
Mul on mõned anded ja asjad, mida ma teha oskan.
See pole minu teene, vaid on Jumala arm,
mis andis selle anni ja mõjutab seda minus.
Ma ei pea seda häbenema.
Ma võin olla vabalt ja avalikult just nii hea, kui olen.
Just. Hästi öeldud!
Ma ütlesin seda kõva häälega!
Ma tegin seda meelega.
Jumala armust võime olla ka ebatäiuslikud.
Võime mõtelda, mida tegelikult tekitavad
stress, pingesolek, ärevus ja kiirustamine.
Need põhjustavad halba tuju, vihastamist, otsaesine on krimpsus.
Keegi just ütles mulle,
et kui krimpsutan otsaesist, siis ma näen nii vana välja.
Nii et ei tasu otsaesist krimpsutada.
Õlad lähevad pingesse, seedimine võib minna sassi,
võivad tekkida hingamisraskused ning pea võib valutada.
Stress on mitme haiguse põhjustaja.
Stress võib põhjustada migreeni.
Migreen pole alati küll stressist
aga sellist õlgade pinget ja migreeni võib põhjustada stress.
Stress põhjustab unetust,
masendust, kaela-, õla- ning seljavaevusi,
soolestikuprobleeme ja maohaavadki tekivad stressist.
Liiga kõrge adrenaliinitase ajab hormoonide tasakaalu paigast,
rääkimata psüühilistest raskustest, mida stress põhjustab.
Ahistus, masendus, hirm ja isegi paanikahood.
Stress on ohtlik.
Tahame kuulutada täna meile igaühele armu.
Me kuulutame armu meile kõigile.
Kuulutame armu sinu olukorda!
Me kuulutame armu kogu su elule.
Kuulutame armu kogu su isiksusele,
pealaest varbaotsteni, kuulutame sügavale su südamesse!
Kõige sügavamate südamesoppideni tahame kuulutada sulle Jumala armu!
Selle maailma nõudmised on karmid, sest kogu aeg peab olema täiuslik.
Peab olema ilus.
Noortel on tänapäeval ikka karm surve väljanägemise tõttu.
Nii palju on toitumishäireid.
Just selle tõttu, et noored
peavad välja nägema nagu Barbied, Kenid või näitlejad.
Meestel olgu tohutud lihased.
See on täiesti loomuvastane surve.
Armu meile kõigile!
Armu noortele!
Loodetavasti vaatab meid mõni noor.
Mitte ainult väljanägemine.
Ka kõik õpingutega seonduv.
Juba algkoolis tuleb mõelda, mida suurena teha.
No kuulge!
Muidugi on tööturul keeruline ning see tekitab noortel survet.
Mida õppida, et hakkama saada?
Tahan nagu Joygi, kuulutada armu üle kogu su elu.
Tahan ka kuulutada, et kui hakkad järgima Jeesust,
mitte neid surveid, vaid järgid Jeesust,
siis pääsed armu maanteele.
Armu kuningriiki.
Armu riiki viiv armu maantee.
Värav sinna on küll kitsas.
Jumala kuningriiki pääseb ainult Jeesuse kaudu,
aga sealt pääsed armu maanteele, kus on ruumi piisavalt ka vigadele.
Kui võtsin Jeesuse vastu, õieti andsin kogu elu Temale,
palusin, et Issand juhataks mind ja mina teen, mida Tema tahab,
siis ma pääsesin sinna armu maanteele.
Mind kutsuti kooli rajama, kuigi ma polnud õpetajagi.
See on arm.
Mulle on seda armu antud aastaid.
Sa oled selles ju nii hea! - Ei ole ma midagi!
Midagi ma muidugi oskan.. - Sa oled lastega ju imeline!
Ära ütle, et sa pole! Oled armust, see, kes oled!
Just nii! - Kristus andis sulle imelise asja,
et oskad olla lastega koos ja lapsed armastavad sind.
Isegi kui nad saavad täiskasvanuks, oled ikka nende direktor
ja nad külastades kutsuvad sind ikka direks,
kutsuvad sind oma pulma ja me kõik näeme,
kuidas sa oled lastega töötamises imeline!
See on sinu anne!
See on kingitus neile lastele.
Oled Jumala kingitus lastele!
Kas sul on erialapaber või mitte, siis oled lihtsalt imeline!
Nii on! - Nüüd ma sain küll armu tunda!
Just seda ma tahtsingi öelda - see on arm.
Sinul on ülesanne ja kutsumus,
mis sisaldab kõike seda, mida sa vajad.
Jumal on vägev, nagu Piibel ütleb.
Kuula, mida Piibel täpselt ütleb!
2. Korintose 9:8 ütleb, kui palju armu Ta tahab sulle anda.
"Jumal on vägev andma teile kogu armu rikkalikult,
et teil ikka oleks kõike küllaldaselt
ning et te oleksite rikkad iga teo tarvis,"
Jumala kutse ja ülesanne, armu maantee ja kuningriik
sisaldab endas kõike, mida vaja eluks ja jumalakartuseks.
Sul ei ole midagi puudu.
Meie oleme käinud läbi erinevatest etappidest.
Jumala arm on alati uus
ning on ikka ja jälle kandnud ja tuleb meile lõpuks kasuks.
Kas pole imeline elada armu all?
Mitte igasuguse surve all, mida maailm vägisi püüab tuua.
Mina seda ei taha!
Elan pigem ebatäiuslikuna Jumalaga koos ja teen,
milleks Tema on mind kutsunud.
Naudin seda, et Jumala arm teeb imesid. Halleluuja!
Arm rahuldab meid.
Arm vabastab, tervendab ja teeb terviklikuks.
Arm toob rõõmu.
Kõlban, kuigi kõik pole täiuslik.
Saan sellegipoolest armu.
Me võiks kristlastena alustada uut traditsiooni.
Mul on palju nelipühilastest sõpru ja neil on imetore traditsioon.
Vanasti vähemalt oli nelipühilaste hulgas komme,
et teineteist tervitades öeldi: "Rahu!", "Jumala rahu!"
Mõnikord nüüdki tullakse ja võetakse käest kinni,
vaadatakse soojalt silma ja öeldakse: "Jumala rahu!"
Meie võiksime aga luua uue terituse.
Võiksime tervitada ja öelda üksteisele: "Armu!"
Kas armu mulle? - Armu sulle!
Halleluuja! Aitäh!
Armu sulle! Ma ütlen: "Armu sulle!"
Naisena ma harjutan seda, et ütlen: "Armu sulle!"
Aitäh! Seda oli tõesti vaja.
Ma vastan: "Armu sullegi!"
Kas minagi saan armu? - Saad tõesti!
Tõesti? See kulub mullegi ära.
Eks meiegi püüa olla täiuslikud..
See on hea, et Joy võttis selle jutuks.
Tahan näidata sulle midagi, mida sa pole ehk märganud.
See armu soovimine on ju täiesti piibellik tervitus.
Kui vaatad Pauluse kirju Uues Testamendis,
siis need selgitavad kogu ristiusu tuuma lahti.
Evangeeliumid räägivad, mida Jeesus tegi
ja Pauluse kirjad selgitavad, miks Ta midagi tegi.
Kõik kirjad algavad ühe tervitusega ja lõpevad sama tervitusega.
Milline see on?
Pauluse kiri roomlastele: "Armu teile ja rahu Jumalalt!"
Rooma kiri lõpeb sõnadega:
"Issanda Jeesuse Kristuse arm olgu teiega!"
Selle järel Pauluse kiri korintlastele 1:3:
"Armu teile ja rahu Jumalalt!"
Algab armu-tervitusega ja vaatame, kuidas see lõppeb?
Kohe otsin..
"Issanda Jeesuse arm olgu teiega!"
Samamoodi algab ja lõppeb kiri efeslastele ja teised kirjad.
Ma olen kindel, et see polnud lihtsalt komme,
vaid Jumala Sõna.
Jumal tahab sellega midagi näidata.
Neis kirjades on kriitikat ja seda, milles tuli meelt parandada,
ometi on kõige olulisem armu soov.
Jeesuse Kristuse arm olgu sinuga.
See on miski, mida Jumal tahab, et mõistaksime.
Meid on ümbritsetud
ja algusest kuni lõpuni ümbritsetud armuga.
Saame elada armu all.
Millise tervitusega kogu see raamat lõppeb?
Piibli viimane peatükk.
Võiks arvata, et viimane peatükk Piiblis on oluline.
See pole seal lihtsalt juhuslikult, vaid see on tõeliselt tähtis.
Piibli viimane tervitus Johannese ilmutuse raamatus 22:21:
"Issanda Jeesuse arm olgu kõikidega! Aamen."
Imeline!
See läheb küll südamesse.
Võtab aega veidi, et see läheks südamesse ja looks seal uut.
Armu meile! - Armu meile!
Algusest lõpuni. Armu meie abiellu!
Rohkem armu meie abiellu! Peaksime seda rohkem harjutama.
Armu meie lastele!
Seda tasub öelda, sest siis meenub,
et küsimus sinu täiuslikkuses, vaid selles, et elame armu all.
Eks ole tore!
Armu meie töösse,
armu TV7 tööle, armu sulle, kodus või kus iganes oledki!
Armu meile kõigile!
Nüüd palvetame.
Tänu, Issand, et saame elada armu all!
Tänu, et arm saab rohkeneda ilmutuslikul viisil meie eludes!
Me palume, Taevaisa, et tuletaksid meile seda meelde!
Igal hommikul meenuks meile, et tänagi on Su arm uus.
Täna on vana möödas ja uus on asemele tulnud.
Täna võin elada armu all päev läbi.
See sõnum on liiga hea,
et olla tõsi aga just sellest me tunneme ära,
et see on evangeelium tõeline rõõmusõnum.
Tänu, et me kõik saame elada armu all, olla vabad,
elada tervena, rahus ja hingamises!
Valitsegu arm meie peredes, suguvõsades, töökohtades
ning kogu sellel maal!
Jeesuse nimel, armu sulle ja meile kõikidele! Aamen.
Piibel ütleb, et Jumal on vägev andma meile kogu armu rikkalikult,
et meil ikka oleks kõike küllaldaselt et oleksime rikkad iga teo tarvis.
Jumal ei taha, et elaksime puuduses
vaid Jumal tahab valada meile kõigile nii palju armu,
et saaksime teha igasuguseid häid tegusid.
Kui soovid täna teha head TV7 tähtsa töö toetamiseks,
siis võid helistada annetustelefoninumbril 900 1777
Kõne hind Eestis on 7 eurot.
Võid ka kasutada kontonumbreid, mida näed peagi ekraanil.
Lisandugu sinu ellu rikkalikult armu, nagu Jumal lubab!
Ole õnnistatud, Jeesuse nimel!
TV7 arvelduskontod Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin